Document ID: 31979R2806

KOMISJONI MÄÄRUS (EMÜ) nr 2806/79,
13. detsember 1979,
liikmesriikide ja komisjoni teatava vastastikuse sealihasektorialase teabevahetuse kohta ja määruse (EMÜ) nr 2330/74 kehtetuks tunnistamise kohta
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta,1 viimati muudetud määrusega (EMÜ) nr 1423/78,2 eriti selle artiklit 22,
ning arvestades, et:
määruse (EMÜ) nr 2759/75 artiklis 22 sätestatakse, et liikmesriigid ja komisjon edastavad üksteisele selle määruse rakendamiseks vajaliku teabe; kui turukorralduse toimimiseks vajalik teave peab olema kättesaadav ühtsel alusel ja õigel ajal, tuleb üksikasjalikult määratleda liikmesriikide kohustused teabe edastamisel;
määruse (EMÜ) nr 2759/75 artiklis 3 sätestatud sekkumismeetmete kohaldamine nõuab turu täpset tundmist; tapetud sigade hindade võimalikult heaks võrdlemiseks peaks arvesse võtma nõukogu määruses (EMÜ) nr 2760/753 sätestatud ühenduse searümpade liigitusskaala kõiki olulisi klasse komisjoni määruses (EMÜ) nr 1229/724 määratletud turustusjärgus ja säilitada nõukogu määruse (EMÜ) nr 2762/755 lisas loetletud turge; põrsaste hinna jaoks peaks olema kättesaadav turumuutuste hindamiseks vajalik teave, eriti pidevalt usaldatava ülevaate saamiseks turuolukorrast vastavalt määruse (EMÜ) nr 2765/756 artiklile 3 ning sekkumismeetmete ettevalmistamiseks õigel ajal; Itaalia pole praegu suuteline esitama kogu vajalikku teavet;
võib juhtuda, et komisjon ei saa noteeringuid; tuleb vältida olukorda, mil noteeringu puudumine põhjustab komisjoni arvutatud turuhindade ebahariliku kujunemise; puuduv noteering või noteeringud tuleks asendada viimase kättesaadava noteeringuga; viimase kättesaadava noteeringu kasutamine pole enam võimalik pärast teatavat noteeringuteta ajavahemikku, mil olukorda asjakohasel turul võib pidada ebaharilikuks;
turust võimalikult täpse ülevaate saamiseks on soovitav, et komisjonil oleks kättesaadav korrapärane teave muude sealihasektori toodete kohta, samuti muu liikmesriikide käsutuses olev teave;
käesolev määrus hõlmab komisjoni määruse (EMÜ) nr 2330/74,7 viimati muudetud määrusega (EMÜ) nr 1188/77,8 sätteid; seetõttu võib määruse (EMÜ) nr 2330/74 kehtetuks tunnistada;
käesolevas määruses sätestatud meetmed on kooskõlas sealihaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Liikmesriigid edastavad komisjonile hiljemalt iga nädala neljapäeval eelmise nädala kohta:
a) vastavalt määrusele (EMÜ) nr 2760/75 määratud noteeringud 100 kg II kaubaklassi searümpade kohta määruses (EMÜ) nr 1229/72 määratletud turustusjärgus ja määruse (EMÜ) nr 2762/75 lisas loetletud turgudel;
b) esindavad noteeringud põrsa kohta keskmise eluskaaluga umbes 20 kilogrammi.
2. Kui komisjon ei saa üht või mitut noteeringut, võtab ta arvesse viimase kättesaadava noteeringu. Kui noteering või noteeringud puuduvad kolmel järjestikusel nädalal, ei arvesta komisjon enam seda noteeringut või neid noteeringuid.
Artikkel 2
Liikmesriigid edastavad komisjonile kord kuus searümpade eelmise kuu keskmise turuhinna määruse (EMÜ) nr 2760/75 I lisas nimetatud kaubaklasside E kuni IV kohta.
Itaalia puhul jõustub eelmises lõigus nimetatud teabe edastamise nõue alles 1. jaanuaril 1983.
Artikkel 3
Liikmesriigid edastavad komisjoni taotluse põhjal määrusega (EMÜ) nr 2759/75 hõlmatud toodete kohta järgmise teabe, kui see on kättesaadav:
a) kolmandatest riikidest imporditud toodete turuhinnad liikmesriikides;
b) kolmandate riikide tüüpilistel turgudel valitsevad hinnad.
Artikkel 4
Komisjon kasutab liikmesriikide edastatud teavet ja edastab selle sealiha korralduskomiteele.
Artikkel 5
Määrus (EMÜ) nr 2330/74 tunnistatakse kehtetuks.
Artikkel 6
Käesolev määrus jõustub 1. jaanuaril 1980.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 13. detsember 1979

Labels: 12
17
6